**Tájékoztató Szigetszentmiklós Család- és Gyermekjóléti Központ nyári napközis táboráról**

Táborunk szigetszentmiklósi bejelentett lakcímmel rendelkező gyermekek részére, 2024. június 24-től augusztus 31-ig érhető el, heti turnusokban, hétfőtől péntekig reggel 8-tól 16 óráig. Azokat az általános iskolás gyermekeket tudjuk fogadni, akik az első osztályt már befejezték.

**Helyszínek:**

2024. június 24 – július 31. között a Szigetszentmiklósi Bíró Lajos Általános Iskola

2024. augusztus 1 – 31. között az Önkormányzat Duna-parti üdülője (Ádám Jenő sétány 278.)

A gyermekek részére napi háromszori étkezést biztosítunk, melynek heti díja 5.625- forint, melyet intézményünkben kapott csekken kell befizetni. Csak egész hétre lehet jelentkezni, tört hétre nem.

**Jelentkezés módja:**

Intézményünkben (2310 Szigetszentmiklós, Gyári út 21.) személyesen, nyitva tartási időben, hétfőtől szerdáig (hétfő: 9.00-18.00, kedd: 8.00-17.00, szerda 9.00-16.00 óra) lehet jelentkezni az igénybe venni kívánt hét előtti héten. Ki kell tölteni a jelentkezési lapot, egészségügyi nyilatkozatot, hozzájáruló nyilatkozatot, a házirendet elolvasni és aláírni, és az általunk adott csekket befizetni, és legkésőbb szerda délután 16.00 óráig visszahozni.

Telefonszámunk: 0624/443-367, 0620/4045077

Az Önkormányzat a Szigetszentmiklós Család- és Gyermekjóléti Központ által biztosítja a szigetszentmiklósi lakcímmel és Szigetszentiklós város közigazgatási területén lévő alapfokú köznevelési intézményekben tanulói jogviszonnyal rendelkező gyermekek számára a gyermekek nyári napközbeni ellátását a Gyvt. alapján az általa fenntartott nyári napközis táborban a működtető által meghatározott időszakban.

A Szigetszentmiklós Család- és Gyermekjóléti Központ intézményvezetője a nem szigetszentmiklósi bejelentett lakcímmel, de Szigetszentmiklós város közigazgatási területén lévő alapfokú köznevelési intézményekben tanulói jogviszonnyal rendelkező gyermekek számára a tábor fennmaradó szabad kapacitása terhére – kizárólag az illetékes családsegítő javaslata alapján – biztosítja a nyári napközi igénybevételét, feltéve, ha a kérelmező legalább egyik szülője/gondviselője Szigetszentmiklósón lévő munkahellyel rendelkezik.

A nyári tábort nem veheti(k) igénybe a gyermekgondozási segélyen, illetve gyermekgondozási díjon otthon tartózkodó szülő esetében az idősebb testvér(ek).

Ha a szigetszentmiklósi oktatási intézményben tanuló gyermek nem rendelkezik szigetszentmiklósi bejelentett lakcímmel és egyik szülője, vagy gondviselője sem dolgozik Szigetszentmiklóson, akkor a szülő/gondviselő egyéni kérelmet nyújthat be az intézményvezető felé a tábor igénybevétele céljából. Az elbírálás a szabad kapacítás biztosította lehetőségek szerint történik.

A NÉBIH-el történt egyeztetés alapján a maximális gyermeklétszám: 70 fő.